Slimkoppe: Is ek reg vir skool?: PEARSON: Graffiti Boeke
Slimkoppe Is ek reg vir skool
Slimkoppe: Is ek reg vir skool?
Slimkoppe: Is ek reg vir skool? kombineer gedetailleerde notas met die advies van kenners op die gebied van kinders se voorskoolse ontwikkeling. Die stimulerende, kleurryke aktiwiteite sal jou gemoedsrus gee dat jou kind gereed is om laerskool toe te gaan.
Slimkoppe: Is ek reg vir skool? - geskryf en hersien deur 'n span ervare onderwysers, arbeids-, spraak- en fisioterapeute - bied al die raad en hulp wat jy nodig het met voorskoolse kinders. Gedetailleerde notas en advies, gekombineer met stimulerende, kleurryke aktiwiteite, toets of kinders liggaamlik, verstandelik én emosioneel gereed is vir skool. Die aktiwiteite dek al die belangrike ontwikkelingsaspekte, soos liggaamsbeeld, selfbeeld, die kind se persepsie van ander, waarneming van die omgewing, geheue, koördinasie, spraak en gehoor.
Die uitvoerige notas en wenke help ouers en onderwysers verstaan hoekom dit belangrik is dat die kind spesifieke aktiwiteite moet baasraak, verduidelik hoe by elkeen te werk gegaan moet word en doen voorstelle aan die hand vir kinders wat ekstra oefening nodig het. 'n Volledige lys is ingesluit van al die terme wat gebruik word om na kinders se ontwikkeling te verwys. Die rol van arbeids-, spraak-, fisio- en speelterapeute, en dié van sielkundiges, word verduidelik. Waardevolle raad help ouers om die regte skool te kies. En 'n lys is ook opgeneem van Suid-Afrikaanse organisasies wat aan ouers en kinders addisionele raad en steun kan verleen.